**Érzések érzelmek feldolgozása**

Ráhangolódás: Hallgasd meg a zenét, majd lassan hunyd be a szemed és képzeld magad Fut Rinka erdőjébe.

[Forest Sounds | Woodland Ambience, Bird Song](https://www.youtube.com/watch?v=xNN7iTA57jM)

(3 perc után lassan nyisd ki a szemed) *– Lassan kezdj el távolodni az erdőtől, köszönj el a fáktól, a hangoktól, színektől, illatoktól. Háromra nyisd kilassan a szemed! 1.., 2…, 3.*

Milyen érzéseid, benyomásaid voltak?

Mit gondolsz milyen volt ez az erdő?

Történet átbeszélése segítő kérdésekkel:

Ki volt Fut Rinka? Milyen élőlény volt?

Mi történt Rinkával, ami megállította a rohanását?

Hogyan reagáltak az erdő lakói, amikor megtudták, hogy Rinka megsérült?

Miért nem csúfolódtak már az állatok, amikor Rinka sérülése után elindult a denevér segíteni neki?

**Igaz vagy hamis?**

Rinka mindig segítette az erdő többi állatát, és kedves volt velük.  
Igaz / Hamis

A denevérek soha nem csúfolódtak Rinkával, mert segítőkészek voltak.  
Igaz / Hamis

A törött szárnyú denevér segítette Rinkát, és elvitte egy biztonságos búvóhelyre.  
Igaz / Hamis

**Mesélj tovább!**

Képzeld el, hogy Rinka hamarosan meggyógyul, és újra gyorsan fut. Írd le, hogyan változnak a dolgok az erdőben, amikor újra erőre kap. Hogyan viselkednek vele az állatok most, hogy másként látják?

Készíts illusztrációt a történethez! (közben mesehallgatás: [FUT RINKA | Szitakötő](https://ligetmuhely.com/szitakoto/lukacs-marta-fut-rinka/) )